CELEX: 32022R0565
Language: et
Date: 2022-04-07 00:00:00
Title: Komisjoni rakendusmäärus (EL) 2022/565, 7. aprill 2022, millega antakse luba kasutada 3-nitrooksüpropanooli preparaati lüpsilehmade ja karja taastootmiseks ettenähtud lehmade söödalisandina (loa hoidja: DSM Nutritional Products Ltd, keda liidus esindab DSM Nutritional Products Sp. z o.o.) (EMPs kohaldatav tekst)

8.4.2022   
               
               
                  ET
               
               
                  Euroopa Liidu Teataja
               
               
                  L 109/32
               
            
         KOMISJONI RAKENDUSMÄÄRUS (EL) 2022/565,
         7. aprill 2022,
         millega antakse luba kasutada 3-nitrooksüpropanooli preparaati lüpsilehmade ja karja taastootmiseks ettenähtud lehmade söödalisandina (loa hoidja: DSM Nutritional Products Ltd, keda liidus esindab DSM Nutritional Products Sp. z o.o.)
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatavate söödalisandite taotlemise nõuded ning sellise loa andmise alused ja kord.
                  
               
                     (2)
                  
                  
                     Kooskõlas määruse (EÜ) nr 1831/2003 artikliga 7 on esitatud taotlus lubada kasutada 3-nitrooksüpropanooli. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
                  
               
                     (3)
                  
                  
                     Taotluses käsitletakse 3-nitrooksüpropanooli preparaadi lubamist lüpsilehmade ja karja taastootmiseks ettenähtud lehmade söödalisandina ning selle klassifitseerimist söödalisandite kategooriasse „zootehnilised lisandid“ ja funktsionaalrühma „ained, mis mõjutavad soodsalt keskkonda“.
                  
               
                     (4)
                  
                  
                     Euroopa Toiduohutusamet (edaspidi „toiduohutusamet“) jõudis oma 30. septembri 2021. aasta arvamuses (2) järeldusele, et kavandatud kasutustingimuste juures ei avalda 3-nitrooksüpropanool kahjulikku mõju lüpsilehmade ja karja taastootmiseks ettenähtud lehmade tervisele, tarbijaohutusele ega keskkonnale. Toiduohutusamet jõudis järeldusele, et söödalisandit tuleks pidada silmi ja nahka ärritavaks ning 3-nitrooksüpropanool võib olla sissehingamise korral kahjulik, kui on olemas võimalik oht, et seda hingatakse sisse. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige kõnealuse söödalisandi kasutajate tervisele. Peale selle tuleks sissehingamise ohtu vähendada nii, et turule viiakse söödalisand, mis sisaldab sissehingatavaid osakesi tühisel määral. Toiduohutusamet jõudis järeldusele, et söödalisand võib lüpsilehmade ja karja taastootmiseks ettenähtud lehmade puhul vähendada enteraalse metaani teket. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva söödalisandi analüüsimise meetodi kohta.
                  
               
                     (5)
                  
                  
                     3-nitrooksüpropanooli hindamine näitab, et määruse (EÜ) nr 1831/2003 artiklis 5 sätestatud tingimused kasutamise lubamiseks on täidetud. Seepärast tuleks anda luba kõnealuse aine kasutamiseks vastavalt käesoleva määruse lisas esitatud tingimustele.
                  
               
                     (6)
                  
                  
                     Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Lisas kirjeldatud preparaati, mis kuulub söödalisandite kategooriasse „zootehnilised söödalisandid“ ja funktsionaalrühma „ained, mis mõjutavad soodsalt keskkonda“, lubatakse kasutada söödalisandina loomasöötades vastavalt lisas esitatud tingimustele.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 7. aprill 2022
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  EFSA Journal 2021;19(11):6905.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Toimeaine sisaldus milligrammides 12 % niiskusesisaldusega täissööda kilogrammi kohta
                     
                  
                        
                           Kategooria: zootehnilised lisandid. Funktsionaalrühm: ained, mis mõjutavad soodsalt keskkonda; (enteraalse metaani tekke vähendamine).
                        
                     
                  
                        4c1
                     
                     
                        DSM Nutritional Products Ltd., keda liidus esindab DSM Nutrition al Products sp. z o.o.
                     
                     
                        3-nitrooksüpropanool
                     
                     
                        
                           Söödalisandi koostis
                        
                        Preparaat, milles on vähemalt 10 % 3- nitrooksüpropanooli
                        Osakesed suurusega < 50 μm: alla 0,5 %
                        Osakesed suurusega < 10 μm: 0 %
                        Teraline pulber
                     
                     
                        Piimalehmad ja lehmad karja taastootmiseks
                     
                     
                        –
                     
                     
                        53
                     
                     
                        80
                     
                     
                        
                                    1.
                                 
                                 
                                    Söödalisand lisatakse söödale eelseguna.
                                 
                              
                                    2.
                                 
                                 
                                    Söödakäitlejad kehtestavad söödalisandi ja eelsegu kasutajatele kasutamiskorra ja asjakohased korralduslikud meetmed, et vähendada sissehingamisest, nahakaudsest kokkupuutest ja silma sattumisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte vastuvõetava tasemeni vähendada, kasutatakse söödalisandi ja eelsegude käitlemisel sobivaid isikukaitsevahendeid, sealhulgas silmade, naha ja hingamisteede kaitsevahendeid.
                                 
                              
                     
                        28. aprill 2032
                     
                  
                        
                           Toimeaine kirjeldus
                        
                        3-nitrooksüpropanool
                        (Propaan-1,3-dioolmononitraat)
                        Keemiline valem: C3H7NO4
                        
                        CASi number: 100502-66–7
                     
                  
                        
                           Analüüsimeetod
                            (1)
                        
                        3-nitrooksüpropanooli sisalduse määramine söödalisandis, eelsegus ja segasöödas:
                        
                                    —
                                 
                                 
                                    kõrgefektiivne vedelikkromatograafia koos spektrofotomeetrilise määramisega (HPLC-UV)
                                 
                              
                  
               (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.